תחנת הרכבת נתניה

תחנת הרכבת נתניה היא תחנת נוסעים של רכבת ישראל על מסילת החוף, אשר נמצאת בצדו המזרחי של כביש 2 בסמוך למחלף נתניה. לפני פתיחת תחנת נתניה – ספיר, הייתה זאת תחנת הרכבת העמוסה ביותר מחוץ לתל אביב וחיפה. בתחילת 1953, נטען במעריב שהרכבות בין תל אביב לחיפה לא עצרו בנתניה, ותושבי העיר נסעו לתחנת כפר ויתקין כדי לעלות לרכבות. ביוני 1953 טען מנהל הרכבת שהרכבות בקו תל אביב חיפה עוצרות בנתניה. תחנת הרכבת נתניה תוכננה ב-1953 ונחנכה בתחילת מאי 1954, במעמד תזמורת מכבי האש של נתניה ופלוגה של צה"ל. באותה עת עצרו בתחנה 12 רכבות ביום, 10 בקו תל אביב חיפה ו-2 בקו לירושלים. באותה עת טרם זופת כביש הגישה לתחנה שהייתה בשלבי סיום. בתחילת יוני 1955, במהלך ביקור ראש ממשלת בורמה או נו בישראל, נערך לו טקס קבלת פנים בתחנה. בשנת 1957 עברה התחנה לשימוש במערכת איתות חשמלית במקום המערכת המכנית. בשנת 1986 הוכשר מגרש חניה גדול ליד התחנה. בתחילת שנות ה-90 שופצה התחנה, במסגרת שיפוץ מקיף שערכה הרכבת לכלל התחנות. כמו כן משנת 1993 החלה לפעול מהתחנה רכבת פרברית והייתה תחנת עצירה של הרכבת בקו תל אביב - חיפה. מאוחר יותר עם הפיכת תחנת בנימינה לתחנה ההתחלית של הרכבת הפרברית, בוטלו כל העצירות של הרכבת הבין-עירונית בין התחנות בנימינה ותל אביב אוניברסיטה (למעט מספר רכבות לילה לנתב"ג). ב-2021 החלו להתבצע בתחנה עבודות להתקנת מערכת הזנה חשמלית עילית על ידי חברת SEMI הספרדית וב-3 בספטמבר 2022 התבצעה נסיעה ראשונה של רכבת חשמלית בתחנה. המערכת מספקת מתח חילופין של 25 אלף וולט בתדירות של 50 הרץ ומאפשרת לציוד נייד רכבתי בעל פנטוגרף לפעול בתחנה. כיום יש לרכבת ישראל קטרי בומברדייה טראקס הגוררים קרונות דאבל דק מאותו יצרן וקרונועים חשמליים מדגם Desiro HC תוצרת סימנס. לתחנה יש שתי כניסות ושלושה רציפים, המחוברים במעבר תת-קרקעי: רציף צד אשר ממוקם בכניסה המערבית לתחנה ורציף "אי", בין המסילות. בתחנה עוצרות בשעות השיא שתי רכבות בשעה לכיוון דרום וצפון בקו בנימינה - רחובות ובשאר השעות רכבת אחת בשעה. מהתחנה יוצאת רכבת אחת בשעה בשעות השיא לרחובות. מהתחנה יוצאת רכבת אחת בשעה לבית שמש. בתחנה עוצרות רכבות לילה מנתב"ג/לנתב"ג. בשעות הערב יוצאת רכבת אחת ביום מתחנה זו אל תחנת באר שבע מרכז במסלול דומה לזה של קו נתניה-אשקלון, אלה שכן הוא מסלול מוארך של קו זה שמתחנה זו עושה את אותו המסלול של קו הנגב המערבי בכיוונו לבאר-שבע. הכניסה המזרחית לתחנת רכבת נתניה גשר הולכי רגל בתחנת נתניה מחבר את הכניסה המערבית עם הכניסה המזרחית ועם פלטפורמה מערכת המפלגים מצפון לתחנה כלים הנדסיים של חברת Semi החונים בתחנה ומשתתפים בפרויקט החשמול ישנם מספר קווי אוטובוס עירוניים ואזוריים העוברים בצמוד לתחנה אך התחנה משמשת גם כתחנת מוצא של מספר קווים בינעירוניים של חברת "מטרופולין" לאזור תל אביב. מקרא סימנים: ♿ - אוטובוס עירוני נגיש 🔄 - קו סיבובי (מעגלי) 🚆 - קו הזנה המותאם לזמני הרכבת בסמוך לתחנת נוסעים נמצאת תחנת רכבת תפעולית, המסילות של התחנה משמשות לדיור רכבות וציוד רכבתי. התחנה כוללת מספר עקלתונים המשמשים לעיתוק רכבות ולמפגש רכבות. בצמוד לכניסה המזרחית של התחנה נמצא מתחם ציוד הנדסי מסילתי עם מבנה מסילאים. המסילה שמובילה למתחם מתפצלת מהמסילה הראשית דרומית לתחנה. תחנת הרכבת נתניה – ספיר מדיה וקבצים בנושא תחנת הרכבת נתניה בוויקישיתוף תחנת הרכבת נתניה באתר רכבת ישראל אורן דורי, ארבע תחנות הרכבת העמוסות ביותר בישראל — בתל אביב, באתר TheMarker‏, 30 באפריל 2017 הרכבת וילדי נתניה, מעריב, 9 ביוני 1953 הרכבת וילדי נתניה, מעריב, 23 ביוני 1953 נחנכה תחנת הרכבת בנתניה, הצופה, 10 במאי 1954 נחנכה תחנת הרכבת בנתניה, דבר, 10 במאי 1954 בתחנת הרכבת של נתניה, דבר, 3 ביוני 1955 נפתחה תחנת הרכנת החדשה בחדרה, הצופה, 28 בנובמבר 1957 מרדכי אלקן, מגרשי חניה לרכב יוקמו בתחנות נתניה, מעריב, 21 באוקטובר 1986 רכבת סימנס חשמלית יצאה לנסיעת מבחן בקטע המחושמל שבין תחנות הרצליה ונתניה, בעמוד הפייסבוק של שבתשתיות, 3 בספטמבר 2022